ועדת הפנים והגנת הסביבה, כנסת 20, פרוטוקול מספר 672, 2018-06-26 14:00

יואב קיש: אני פותח את הדיון כי לוחות הזמנים קצת לחוצים היום.

יואב קיש: אנחנו נעשה הפסקה מ-14:30 עד 15:00, ואחרי זה מ-15:00 ועד 15:30.

יואב קיש: מבחינת הדברים שאני רוצה שנתחיל אתם זה באמת הנושא של אירוע מרובה קהל, אירוע המוני מה שנקרא.

יואב קיש: יש לנו פה את נציגי המשרדים, אנחנו עשינו מאמץ בחוק הזה, למרות שהממשלה לא הביאה את זה בהצעת החוק לקריאה ראשונה, אנחנו החלטנו שמן הסתם ראוי שתהיה התייחסות לעניין הזה גם בחוק הזה, וניסינו להוביל מהלך שבו הממשלה תחליט על הגורם שירכז את נושא אירוע מרובה קהל.

יואב קיש: לפני שנקרא את הנוסח, אני רוצה לשמוע איפה אנחנו עומדים מבחינת הממשלה בעניין הזה, קודם כל מבחינת הנציגים.

יואב קיש: זה יהיה עד 14:30.

יואב קיש: מ-15:00 עד 15:30 אנחנו נדון בהמשך של ההערות שנשארו בנושא הפיקוח והאכיפה.

יואב קיש: זה יהיה חצי שעה לאחר מכן.

יואב קיש: אני רוצה לשמוע קודם כל – משרד ראש הממשלה, עמיחי, אתה מייצג?

עמיחי פישר: כן.

יואב קיש: משרד הבט"פ, מייצג בעניין?

דני קריבו: אני סמנכ"ל המשרד, סמנכ"ל תכנון ובקרה.

יואב קיש: מי ממשרד העבודה?

ארז מימון: אני ראש המנהל.

יואב קיש: ממשרד הכלכלה נמצאים פה?

קריאות: לא.

קריאות: הם לא רלוונטיים לפה.

יואב קיש: הם כן רלוונטיים.

יואב קיש: עמיחי, אתן לך להציג איפה אתם נמצאים בממשלה ואחרי זה נגיד מה אנחנו עושים עם הנושא.

עמיחי פישר: מכיוון שבפעם הקודמת סיכמנו שהמשרד לביטחון פנים עושה עבודה, נראה לי ש - -

יואב קיש: אוקי.

יואב קיש: בואו נמצא את הסיכום איפה אתם נמצאים.

דני קריבו: אנחנו, בהמשך לדיון הקודם, הבנו שאנחנו צריכים לזרז את העבודה ולקדם את העניין.

דני קריבו: כמו שדיווחתי גם בדיון הקודם, לקחנו יועץ שעוזר לנו בהיבט הזה.

דני קריבו: נכון לעכשיו, אנחנו גיבשנו מתווה עקרוני בתוך הבית שטרם אושר סופית על ידי הגורמים הרלוונטיים, קרי מפכ"ל ושר, אבל מתווה שבא ואומר שיש לנו שני דברים שצריכים להסדיר: 1.

דני קריבו: זה המקצוע שנקרא ממונה בטיחות.

דני קריבו: 2. הניהול של האירוע.

דני קריבו: מה שאנחנו מגבשים או מנסים לגבש זה תהליך שבו בחוק יוגדר שמשרד העבודה יגדיר את המקצוע - -

יואב קיש: עבודה או כלכלה?

דני קריבו: עבודה.

דני קריבו: פעם היה בכלכלה, היום זה עבודה.

יואב קיש: משרד העבודה יגדיר את המקצוע.

יואב קיש: ..

דני קריבו: מקצוע ממונה בטיחות באירועים המוניים לצורך העניין, וכאשר יסמיכו או משרד העבודה יסמיך את הגורמים הרלוונטיים לעסוק במקצוע הזה.

דני קריבו: על הממונה בטיחות הזה תוטל האחריות לבטיחות באירוע.

דני קריבו: הוא הגורם שיוודא שסדרי הבטיחות תקינים.

דני קריבו: הרשות המקומית הרלוונטית היא כמובן הגורם שנותן את הרישוי לעסק לאירוע, והמפקד המשטרתי הרלוונטי הוא הגורם שנושא באחריות הכוללת לאירוע.

יואב קיש: אז רגע, תעשה עוד פעם סדר, אני רוצה לתמצת את זה הכי קצר שאני יכול: משרד העבודה יגדיר איך?

יואב קיש: יגדיר ממונה בטיחות באירועים מרובי קהל.

יואב קיש: לא ממונה?

יואב קיש: אז איך?

קריאה: תקרא לזה מורשה בטיחות.

יואב קיש: משרד העבודה – מורשה בטיחות לאירועים מרובי קהל.

יואב קיש: אחרי זה מה יהיה?

דני קריבו: הממונה הזה, שמוסמך על ידי משרד העבודה - -

יואב קיש: יגדיר דרישות?

דני קריבו: הוא זה שייתן את האישור שהאירוע מבחינה ביטחונית - -

יואב קיש: הוא יהיה נותן האישור.

דני קריבו: הרשות המקומית, כמו היום, היא הגורם שנותן את הרישוי לעסק.

יואב קיש: רשות מקומית, בהתאם לזה, תיתן את האישור.

דני קריבו: ומשטרת ישראל בסוף נושאת באחריות הכוללת לניהול האירוע, בראש ובראשונה מבחינה מבצעית וכל אחד בתורו יוודא שכל האישורים נמצאים.

עמיחי פישר: אני אנסה להסביר את המודל – קודם כל, גם היום זה ברור לכולם, גם למשרד העבודה, שאת החוק להגדרת המקצוע, זה באחריותם.

עמיחי פישר: נכון להיום, מורשה בטיחות – אני יכול לפתוח מחר, עמיחי פישר, מורשה בטיחות.

עמיחי פישר: אין שום חוק שמגביל אותי, אני יכול לעשות את זה ולהחליט שאני מורשה בטיחות.

עמיחי פישר: המקצוע לא מוסדר.

עמיחי פישר: להגדיר את המקצוע זה באחריות משרד העבודה.

עמיחי פישר: זה שלב ראשון.

ורדה אדוארדס: זה התפרסם כתקן וולונטרי.

עמיחי פישר: הוא כרגע תקן וולונטרי - -

קריאה: חסר פרק 3.

עמיחי פישר: הוא לא מחייב.

עמיחי פישר: לא בדיוק חסר פרק 3, לא משנה, את זה צריך להשלים.

עמיחי פישר: בהתייחס לשני אלה, המודל של מה שאנחנו מציעים זה ככה: מי שרוצה להקים אירוע המוני, אירוע בעל אופי חד-פעמי מרובה קהל תחת כיפת השמיים יצטרך לקחת מורשה בטיחות שהוסמך לפי חוק ככה וככה.

עמיחי פישר: מורשה הבטיחות יהיה מוסמך לפי אותו חוק לבדוק את העמידה של האירוע באותו תקן, והוא חותם על עמידת האירוע בתקן.

עמיחי פישר: האישור הזה מוגש לעירייה פעם אחת במסגרת רישוי העסק ופעם שנייה למשטרה, כמו שדני אמר, כמתכללת ראשית כללית של האירוע.

יואב קיש: מה המשטרה תעשה בדוק?

עמיחי פישר: המשטרה בודקת שיש את האישור אבל הממונה נתן את זה פעם אחת.

עמיחי פישר: אחרי זה המשטרה מנהלת את האירוע עצמו, בלי קשר דווקא לבטיחות.

עמיחי פישר: היא מנהלת את האירוע עצמו, יש לה חפ"ק שמנהל.

עינת גיל צבורי: אני ראש חטיבת אבטחה ורישוי במשטרת ישראל.

עינת גיל צבורי: אנחנו אחראים בין היתר על הנושא הזה של רישוי עסקים בכלל ובו גם הנושא של רישוי אירועים המוניים תחת כיפת השמיים.

עינת גיל צבורי: הרשות המקומית היא זו שנותנת את הרישוי לאירוע בכלל, ולמשטרה בסיפור הזה יש שני תפקידים:

עינת גיל צבורי: כובע אחד הוא כובע של מתן רישוי לאירוע בהיבטים של המשטרה, בהיבטים של אבטחה.

עינת גיל צבורי: ואז כשרשות מקומית מציעה למפיק אישור לקיים אירוע המוני, היא אומרת: אתה צריך להחתים את כל בעלי העניין, שזה בין היתר משטרה, כב"א, בטיחות, כל בעלי העניין.

עינת גיל צבורי: את כל האישורים האלה הרשות המקומית חייבת לאסוף בחזרה בגלל שהיא זו שמאשרת את האירוע בסופו של דבר, והמפקד המשטרתי מקבל את כל הנושא הזה בגלל שהוא נושא באחריות לקיום האירוע מבחינת הסדר הציבורי, הפיקוד והשליטה וכו'.

עינת גיל צבורי: אבל כיום הנושא של הבטיחות עובר ישירות למשטרה, אף אחד לא בודק אותו וכמו שנאמר אין הגדרה וכו'.

יואב קיש: אני אסכם את העניין - -

אריק טייב: אני רק רוצה להבהיר לגבי החלק, מה שמתבצע נכון לכרגע: יש בעלי מקצוע שהמשטרה הכירה בהם כבעל מקצוע, כאותו יועץ בטיחות לצורך העניין.

אריק טייב: הכירה בהם, נתנה הוראת שעה מעת לעת.

אריק טייב: כל חצי שנה במשך שנים היא מאריכה אותה, ואותו בעל מקצוע נכון לכרגע, אחד מהם הוא אותו ממונה בטיחות שהוא דיבר עליו.

אריק טייב: ממונה בטיחות בעל אישור כשירות.

יואב קיש: כן, אבל אין הגדרה ל...

עינת גיל צבורי: גם המשטרה חרגה מתפקידה, זה לא התפקיד שלנו.

יואב קיש: טוב, אני לא נכנס לזה, אני הולך לסכם את זה, אנחנו לא יכולים להאריך.

יואב קיש: אני רוצה לשמוע התייחסות לסיכום.

יואב קיש: הנושא הוא כזה: יש פה את סעיף (ג), (1), (2) ו-(3) נכון?

יואב קיש: אני חייב להגיד שהשרים, כולל השר לביטחון פנים, התנגדו שבוועדה נחליט על מי אנחנו מטילים את הסמכות.

יואב קיש: ולכן חיכיתי עד עכשיו לקבל איזו שהיא החלטת ממשלה בעניין.

יואב קיש: אני כן רואה שנעשתה עבודה והממשלה מתקדמת לכיוון איזה שהוא מתווה אבל אני לא יכול לחכות עם לוחות הזמנים בחקיקה הזו.

יואב קיש: אני ביום חמישי מסיים את החקיקה.

יואב קיש: זה אומר שאנחנו נוריד את מה שכתוב ובמקום לכתוב השר לביטחון פנים נכתוב השר שימונה על ידי הממשלה או - -

לירון אדלר: לא, ההסדר שלהם הוא הסדר שכן התקדם לכיוון של הסדר.

יואב קיש: אין בעיה.

יואב קיש: חכי רגע, אסיים את דברי.

יואב קיש: אני לא רוצה לכתוב פה רק השר לביטחון פנים כאחראי בלעדי.

יואב קיש: אני רוצה להשאיר את זה בידי הממשלה אבל אני מבקש עד יום חמישי, אם תביאו נוסח שיהיה מוסכם על הגורמים השונים, אני מחליף אותו.

יואב קיש: אני לא מחפש להישאר עם הנוסח הזה.

יואב קיש: אני אשאר עם הנוסח הזה כנוסח כללי, עם הגדרה כללית של שר שימונה על ידי הממשלה.

יואב קיש: אם צריך לעשות עוד תיקונים אז נעשה אותם כדי לאפשר למתווה הזה להתכנס, בסדר?

יואב קיש: אני לא מתכוון שהחקיקה פה תמנע מהמתווה שמתחילים להציג פה, אם יש איזה משהו שתגידי לי שהוא נוגד - -

לירון אדלר: לא, השאלה שלי לגבי לוחות זמנים זה רק לגבי הנושא של – הבנו שצריך לעשות כמה דברים: גם לחוקק את הנושא של מורשה הבטיחות וגם להכין את התקן - -

יואב קיש: בכל מקרה, זה לא יקרה מחר.

לירון אדלר: זה ברור שלא.

לירון אדלר: השאלה אם כשאנחנו קובעים סעיף ואנחנו רוצים להגיד שהוא לא יתחיל מהיום שנפרסם את החוק, ממתי הוא יתחיל?

לירון אדלר: על זה צריכים לקבל תשובה.

קריאות: מורשה.

יואב קיש: מורשה בטיחות לאירועים מרובי קהל.

יואב קיש: זה מופיע?

דני קריבו: זה אבן היסוד - - -

לירון אדלר: כתבנו שזה יהיה - - -

יואב קיש: אז בואי תקריאי את הנוסח כדי שהם יראו מה הולך להיות ביום חמישי.

יואב קיש: מי רוצה להתייחס?

דבורה ספיר אליעזר: אני ממשרד העבודה.

דבורה ספיר אליעזר: אני סגנית ליועמ"שית של המשרד.

דבורה ספיר אליעזר: שני דברים חשובים להגיד: 1.

דבורה ספיר אליעזר: באמת השר לא מתנגד לקידום מורשה הבטיחות.

דבורה ספיר אליעזר: זאת שאלה שנשאלנו על ידי הוועדה ולכן זה חשוב להגיד פה.

דבורה ספיר אליעזר: יחד עם זאת - -

יואב קיש: השר מתנגד או לא מתנגד?

קריאות: לא מתנגד.

דבורה ספיר אליעזר: מדובר בחוק שיסדיר את העיסוק כפי שעמיחי הסביר.

דבורה ספיר אליעזר: יחד עם זאת, חשוב לנו להגיד שהדבר יחייב תקינה ותקציב מכיוון שאנחנו נצטרך לנהל מרשם של מורשים לבטיחות, והקידום יהיה מותנה גם בקבלת המשאבים הנדרשים לצורך העניין הזה.

דבורה ספיר אליעזר: הדבר השני שחשוב לנו כן להבהיר כאן: מבחינת הנוסח, - - - לצורך יום חמישי אני מבינה אבל חשבנו שצריך קצת יותר לחדד, שכמובן שמה שכתוב בסעיף 3(ג) כנוסחו בחוק העיקרי יהיה מאוד מאוד ברור, שזה כמובן על אף האמור בסעיף 1 לחוק בקשר לתחומי האחריות של נותני האישורים.

יואב קיש: בבקשה תקריאי.

יואב קיש: זה רק משרדי ממשלה כרגע, אתה עדין לא משרד ממשלה.

קריאה: אני מורשה נגישות.

יואב קיש: לא, אני מדבר עם משרדי ממשלה ואם יש מורשה נגישות, הגוף הממשלתי יכול לדבר.

יעל דקל: אני ממשרד המשפטים.

יעל דקל: אנחנו מבינים פה עכשיו שעד עכשיו לא ידענו מה המצב של מורשה הבטיחות - -

יואב קיש: גם אני ככה.

יואב קיש: כל עם ישראל ככה.

יעל דקל: השאלה היא, עדין לא כל כך ברור לי למה אנחנו צריכים את בעל המקצוע שהוסמך לפי הוראות חוק זה בנוסח הנוכחי.

לירון אדלר: לא, הנוסח שהוצג כאן לוועדה היה נוסח מאוד ראשוני בגלל שלא היה את הסעיף הזה.

יעל דקל: כי לנו חשוב שלא תהיה הסדרה מקבילה.

יעל דקל: זאת אומרת, אם אנחנו עכשיו במתווה שמורשה בטיחות מוסדר דרך...

יעל דקל: אז כל שאלת ניגודי העניינים - -

קריאה: לא, יוסדר על פי החוק של משרד העבודה והרווחה.

קריאה: הסדרה שלהם.

יואב קיש: אז בואי תקריאי ואת התיקונים האלה אנחנו נעשה ליום חמישי - -

יעל דקל: התקן הוולונטרי שעליו מדובר זה תקן שאושר על ידי מכון התקנים?

יעל דקל: זה משהו ש - -

יואב קיש: אני לא נכנס לזה, תעשו את השיחה הזאת אחר כך.

יואב קיש: תקריאי בבקשה.

יואב קיש: לא, זה לא השר לביטחון פנים, זה יהיה השר שהממשלה הסמיכה.

דוברת: אני ממשטרת ישראל.

דוברת: המשמעות היא שאנחנו לא קובעים מי הוא הגורם הממשלתי שאחראי על בטיחות - -

יואב קיש: אני מתחיל מנקודת מבט שלא היה כלום כי אין כלום, כי אין כלום.

יואב קיש: זה המצב שלי.

יואב קיש: אני ניסיתי לקדם אתכם.

יואב קיש: אם השר לביטחון פנים היה בא ואומר שהוא רוצה, היה נשאר פה השר לביטחון פנים.

יואב קיש: השר לביטחון פנים אמר לי שהוא לא רוצה.

יואב קיש: גם שר העבודה, בואו נהיה הוגנים, אמר לי שהוא לא רוצה.

יואב קיש: חסר רק שכל משרדי הממשלה היו אומרים שהם לא רוצים.

יואב קיש: אני אומר לכם שזה מצב בלתי אפשרי מבחינתי.

יואב קיש: אני מבקש שיהיה נוסח ליום חמישי.

יואב קיש: אם לא יהיה נוסח ליום חמישי, יש נוסח עקרוני שייתן מספיק זמן להיערך וכרגע הוא מדבר על כך – אני עוד לא יודע מי השר שהממשלה תסמיך לעניין הזה.

יואב קיש: או חוק זה או דין אחר.

קריאה: מורשה בטיחות.

קריאה: למה בעל מקצוע ולא מורשה בכלל?

יואב קיש: סליחה, לא להתפרץ.

לירון אדלר: אני לא רציתי לכתוב פה מורשה בטיחות כי כשאנחנו יצרנו את הסעיף הזה, העניינים היו עוד - -

יואב קיש: אם תהיה הסכמה עד יום חמישי לכתוב שם "מורשה בטיחות לאירועים מרובי קהל", אני הולך אתך.

יואב קיש: אם לא, אז לא.

יואב קיש: מה לא ברור?

לירון אדלר: אני רוצה להבהיר את מה שכן הובן ממה שנאמר: משרד העבודה יכתוב חוק לגבי מורשה בטיחות.

יואב קיש: זה חוק?

יואב קיש: ממש חוק?

לירון אדלר: חוק, חוק ממש.

לירון אדלר: זה פגיעה בחופש העיסוק ולכן צריך לעשות את זה בחוק.

לירון אדלר: זה משרד העבודה.

לירון אדלר: משרד הכלכלה כאחראי על התקינה צריך להכין את התקן.

קריאה: - - -

יואב קיש: כלכלה, תביאו נוסח.

לירון אדלר: אין כאן כרגע התייחסות.

לירון אדלר: יכול להיות שתהיה לזה איזו התייחסות - -

יואב קיש: הנוסח הזה לא נוגד את זה.

לירון אדלר: - - יכול להיות שתהיה לזה התייחסות שמרמזת לזה שיהיה תקן או משהו כזה.

לירון אדלר: והמשטרה, כנותן אישור תבדוק את אישור הבטיחות או שאתם - -

עינת גיל צבורי: לא, המשטרה לא רוצה.

לירון אדלר: לבדוק שיש אישור קיים.

עינת גיל צבורי: המשטרה - - - ומי יפקח על האנשים, מי אחראי.

לירון אדלר: זה נשאר קצת עמום איפה המשטרה נכנסת.

יואב קיש: רועי מהמשרד לביטחון פנים, היועץ המשפטי.

רועי הראל: דיברנו על כך במקרה שהצגנו, שמפיק האירוע שאוסף את האישורים מכל הרגולטורים, ביניהם גם כב"א ומשטרה לצורך אבטחה, יביא את אישור מורשה הבטיחות שיבדוק את כל היבטי הבטיחות של האירוע.

רועי הראל: הוא יביא את זה לרשות המקומית שעל בסיס זה נותנת לו רישיון לקיום האירוע, ואת כל האישורים האלה הוא אחר כך צריך לתאם מול מפקד המשטרה המרחבי שנושא בפיקוד ושליטה, ומביא לו את מקבץ האישורים ביניהם גם אישור הבטיחות הזה.

לירון אדלר: אבל כמו שאתם מציעים את המתווה עכשיו, זה לא שהמשטרה מסתכלת שיש אישור בטיחות - -

רועי הראל: כמו שהמשטרה רואה שיש אישור משרד הבריאות והיא לא בודקת את האוכל במזנונים שיש באותו מקום, היא לא בודקת אם בעלי העסקים משלמים מסים.

רועי הראל: היא תבדוק את קיומו של אישור הבטיחות.

יואב קיש: לא, סליחה, אני מתנצל.

יואב קיש: אנחנו בזה מסיימים את הקטע הזה ומתכנסים שוב ב-15:00.

יואב קיש: אני מוכן שתי דקות אחרי 15:00 לדון אבל הסיכום הוא כזה: זה הנוסח הראשוני.

יואב קיש: אם צריך לעשות התאמות בעקבות מה שנאמר בכל מקרה וזה דברים שאת יכולה לעשות, ייעשו כדי שהדברים שפה נאמרו, לא תהיה סיטואציה שהנוסח הזה מונע מהם להתקדם.

יואב קיש: במידה והמשרדים השונים יביאו נוסח מוסכם ליום חמישי שנוכל להתקדם אתו, לשם נלך חד וחלק.

יואב קיש: תודה רבה.

יואב קיש: נפגשים פה ב-15:00.

יואב קיש: אני פותח את הדיון.

יואב קיש: נא לשבת.

יואב קיש: בגלל האירוע שהיה של "יום המילואים" - אנחנו מציינים היום בכנסת את "יום המילואים" ואני יו"ר שדולת המילואים בכנסת אז כמובן שהייתי צריך ללכת, אני מתנצל.

יואב קיש: שלום תומר, עדכנו אותך?

תומר רוזנר: כן.

יואב קיש: אנחנו ממשיכים עם הערות לפיקוח והאכיפה.

יואב קיש: השלטון המקומי, בבקשה.

מירה סלומון: תודה רבה לך אדוני.

מירה סלומון: הנושא הראשון שאני מבקשת להתייחס אליו זה ראש רשות הרישוי, זה מופיע במספר מקומות.

מירה סלומון: בין היתר, אני מבקשת להפנות את הוועדה לעמוד 45 ולעמוד 47: "ראש רשות הרישוי", ונמחקו המילים "ראש הרשות המקומית" ונקבע "ראש רשות הרישוי".

מירה סלומון: הסמכות שלו זה לקבוע, להסמיך את המפקחים, את העובדים.

מירה סלומון: זה לתת צווי הפסקה, ואנחנו מבקשים להבין מיהו ראש רשות הרישוי?

תומר רוזנר: תעייני בסעיף 5 לחוק.

מירה סלומון: סעיף 5 מדבר על רשות הרישוי המקומית ולא על ראש רשות הרישוי המקומית.

יואב קיש: שנייה, בודקים את זה.

יואב קיש: סעיף 5 – רשות הרישוי, עמוד 10.

לירון אדלר: במקום "רשות מקומית" זה "ראש הרשות המקומית או מי שהוא הסמיך".

לירון אדלר: מחוץ לטווח של רשות מקומית, מי ששר הפנים הסמיכו לכך.

תומר רוזנר: ההערה נכונה.

תומר רוזנר: הכוונה היא לראש הרשות המקומית.

מירה סלומון: הדבר מאוד חשוב לנו, תודה ליעוץ המשפטי.

מירה סלומון: גם פה כתוב: - - - הפסקת ראש הרשות המקומית ולא מי שהוא הסמיכו.

יואב קיש: לא, לא, ראש הרשות המקומית.

שחר פרלמוטר: וככל שזה נוגע אלינו, מי ששר הפנים הסמיך.

שחר פרלמוטר: שוב, בתחומה של רשות מקומית, ואצלנו זה מי שהוא הסמיך כרשות הרישוי, הממונים על המחוזות.

תומר רוזנר: אז אנחנו נכתוב ממונה על המחוזות.

שחר פרלמוטר: ממונה המחוז, אנחנו רוצים שזה בכובעו - לא סתם ממונה מחוז, זה לא נותן לנו מענה.

תומר רוזנר: שהוסמך כרשות רישוי.

שחר פרלמוטר: אז זה כן מי שהוסמך לפי סעיף 5.

תומר רוזנר: לא.

תומר רוזנר: ראש הרשות המקומית או מי שממונה על המחוז שהוסמך כ - -

שחר פרלמוטר: אבל זה יכול להיות – היום זה הממונה על המחוז, מחר זה יכול להיות מישהו אחר.

יואב קיש: ממילא אז דיברנו על זה שזה גורם שיכול להוציא צו - - -

שחר פרלמוטר: אבל גם סעיף 5 לא מגביל את שר הפנים לעניין.

יואב קיש: לנושא זה של להגביל קנסות ועיצומים, אנחנו מגבילים.

יואב קיש: עוד הערות?

מירה סלומון: כן אדוני.

מירה סלומון: בעניין סמכויות למפקחים של רשויות הרישוי - אנחנו מבקשים שלמפקחים שלנו יהיו סמכויות חקירה בדומה לסמכויות החקירה שנתונות למפקחים לפיקוח בבנייה.

יואב קיש: מה חושב על זה משרד המשפטים?

יואב קיש: אז רק במקביל לזה.

יואב קיש: אני לא אעשה פה רפורמה - -

קריאות: - - -

יואב קיש: יש מהלך ממשלתי שהוא מתכלל והוא רחב היקף וזה ייכנס כחלק מהמהלך הממשלתי.

יואב קיש: אני לא עושה פה תקדים.

יואב קיש: עוד דברים?

מירה סלומון: בעניין ההגדרה של יום, אני מפנה לעמוד 58 - -

יואב קיש: אנחנו צריכים להגדיר יום עכשיו?

מירה סלומון: זה הוקרא אדוני.

מירה סלומון: יש הבדל בין יום עסקים לבין יום שהוא אינו יום עסקים - -

יואב קיש: באיזה סעיף?

יואב קיש: בעמוד 58?

מירה סלומון: סעיף 25, הוספת סעיף 41א.

יואב קיש: בחוק זה... מה הבעיה?

מירה סלומון: - - - הנוגעים לכל המועדים.

מירה סלומון: כאן אני מבקשת שאיגוד מנהלי רישוי עסקים ידברו כיוון שלפי מה שנמסר לי, ההסכמה בין משרד ראש הממשלה לבינם נעשתה.

מירה סלומון: היתה לנו הסכמה - -

יואב קיש: כן?

יואב קיש: יש הסכמה?

עמיחי פישר: שיציג מה הסכמנו.

נפתלי קייקוב: היא אומרת ימי עסקים.

נפתלי קייקוב: אנחנו מדברים על ימי עבודה.

יואב קיש: ה-45 יום האלה למשל?

שי עגמי ליבוביץ: - - -

מירה סלומון: חמישה ימים - - -

יואב קיש: לא ימי עסקים, בשום פנים ואופן לא.

עמיחי פישר: ממש לא היתה שום הסכמה.

עמיחי פישר: היתה הסכמה אחרת, היא נאמרה במפורש אחרת.

יואב קיש: מקובל עלי מה שיש פה.

יואב קיש: מה עוד?

מירה סלומון: סעיף 41א(ב) מדבר על סמכותו של שר הפנים למעט מההגדרה "יום", בין דרך כלל ובין לסוגים של רשויות רישוי.

מירה סלומון: אנחנו צריכים את זה - -

יואב קיש: אני לא מבין, אתם רוצים לבטל את זה?

מירה סלומון: לא.

יואב קיש: אז מה ההערה?

יואב קיש: אני לא מדבר על מה משאירים, בואו נדבר איפה יש לך בעיות.

לירון אדלר: מה ביקשתם?

תומר רוזנר: הם רוצים עיצומים כספיים.

תומר רוזנר: משרד המשפטים, בבקשה.

אפרת טפליץ: זאת שאלה שחורגת הרבה מעבר לחוק הזה, האם רשויות מקומיות יכולות להטיל עיצום כספי.

יואב קיש: עם חברות גביה או בלי חברות גביה?

אפרת טפליץ: אני אבהיר - -

קריאה: - - -

נפתלי קייקוב: רשויות מקומיות הן אלה שמבצעות את רוב האכיפה.

נפתלי קייקוב: צריכים לחשוב על זה.

אפרת טפליץ: אז תן לי רגע לסיים.

אפרת טפליץ: בדומה למשל למשטרה, שהם פועלים לפי קנסות, אז גם הרשויות המקומיות, הדרך שהן יוכלו לאכוף מבחינה כלכלית הפרה של תנאים זה הטלת קנסות.

אפרת טפליץ: זאת האמירה, ולא דרך עיצומים כספיים.

יואב קיש: יש הבדל בין קנס לעיצום כספי.

דובר: לא הבנתי.

דובר: לצו סגירה מנהלי יש ראש הרשות המקומית ויש את הנציגים הבכירים.

דובר: לטובת צו סגירה מנהלי, זה משהו מאוד דרמטי.

דובר: עכשיו, לגבי האכיפה - -

יואב קיש: תסבירי מה ההבדל בין קנס לעיצום כספי.

אפרת טפליץ: קודם כל, מבחינת הסכומים, עיצומים כספיים מגיעים לסכומים גבוהים יותר.

אפרת טפליץ: אני אחדד ואומר שאין שום חוק אחר שבו רשות מקומית מוסמכת להטיל עיצום כספי.

יואב קיש: אבל מה ההבדל בין קנס לעיצום כספי?

אפרת טפליץ: זאת שאלה שהיא עקרונית מבחינת משרד המשפטים, שנכון לעכשיו העמדה שלו היא שאין מקום שרשויות מקומיות יטילו עיצום כספי.

אפרת טפליץ: אי אפשר אגב החוק הזה להכריע בשאלה הזאת מבלי לקיים דיון מעמיק בסוגיה הזאת.

יואב קיש: טוב.

יואב קיש: כרגע זה ככה מתנהל ויש קנסות ויש עיצומים.

יואב קיש: ההבדל ביניהם הוא שקנסות, זה הכלי שמוגדר לשימוש כרגע של הרשויות המקומיות.

יואב קיש: אתה רוצה לעשות אולי שינוי שהוא דרמטי והוא להרבה דברים אחרים, אנחנו לא נעשה את זה עכשיו.

דובר: כרגע מכניסים עיצומים כספיים שלא היו.

יואב קיש: לא לרשות המקומית.

אפרת טפליץ: גם לא - - - אני אחדד – המבנה של הפרק של האכיפה מבחינתנו היה שנותן אישור שפועל ממילא דרך עיצומים כספיים מכוח חוקים אחרים, למשל הגנת סביבה או משרד הבריאות, ימשיכו לעבוד - הכלי הכלכלי שיינתן להם זה עיצומים כספיים.

אפרת טפליץ: נותן אישור שעובד עם קנסות או עבירות מנהליות, יעבוד עם קנסות או עבירות מנהליות.

אפרת טפליץ: כלומר, רק מי שממילא יש לו את המנגנון של עיצומים כספיים, החוק עכשיו מסדיר עיצומים כספיים מכוח חוק רישוי עסקים.

יואב קיש: אתם לא.

יואב קיש: נושא העיצומים, גמרנו, אני לא אכנס, חבל על הזמן.

איילת וסרמן: אני לא מדברת רק על נושא העיצומים.

איילת וסרמן: כדי לעשות ולהיות מוסמכים מטעמם, אנחנו צריכים לדעת לעשות עד הסוף.

יואב קיש: אבל יש דברים שנותנים ויש דברים שלא.

יואב קיש: בנושא הקנסות, יש לכם את היכולת - -

איילת וסרמן: ההסמכה היא לא מלאה.

יואב קיש: נכון.

יואב קיש: בבקשה, מה עוד מירה?

יואב קיש: יש עוד?

יואב קיש: לא.

יואב קיש: תודה.

לילך דחוח: אני מ"יינות ביתן".

לילך דחוח: רציתי כן לדבר בהיבט הזה גם על קנסות הגם שהובהר כאן קודם ההבדל בין קנסות לעיצומים כספיים ושקנסות יינתנו על ידי מספר מסוים של נותני אישור והרשות המקומית.

לילך דחוח: אני כן רוצה לחבר את זה לאותו סעיף 6(א) שבו דיברנו על שישה קנסות במהלך שנתיים באותה רשות מקומית, ואז לא יינתן היתר זמני.

לילך דחוח: אנחנו עשינו עבודה ואנחנו ראינו את כמות הקנסות שבסופו של דבר ניתנים במהלך שנה, והם רבים - -

תומר רוזנר: אני אשמח לראות את הרשימה כי אנחנו לא יודעים שמטילים קנסות.

לילך דחוח: אני מדברת על קנסות שניתנים בעיקר על ידי רשות מקומית.

קריאות: באיזה הקשר?

קריאות: בהקשר רישוי עסקים?

לילך דחוח: שנייה, שנייה.

לילך דחוח: אפשר לסיים את הטיעון?

לילך דחוח: אם יש מצב שגם על פיו יכול להיות שחוקי עזר יוכנסו תחת או במסגרת שיהיו תנאי לקבלת הרישיון, אני לא יודעת איך זה יכול להיות גם בהמשך.

עמיחי פישר: זה יכול להיות.

לילך דחוח: אנחנו כאן חשופים למצב שבו על כל פעם שאשפה נמצאת במקום שלא נראה למפקח וכו', אני מקבלת קנס.

לילך דחוח: מה שאנחנו רוצים - -

עמיחי פישר: צריך להגדיר את זה בחוק כי לרשות המקומית יש מדיניות רשות במסגרת חוק רישוי עסקים, ואם במסגרת מדיניות הרשות מה שהיא אומרת על אשפה נכנס לרישוי עסקים אז זה נספר - - -

לילך דחוח: נכון.

לילך דחוח: ולכן ייווצר מצב אבסורדי של אשפה - -

יואב קיש: קודם כל, אני אומר שזו לא הכוונה.

יואב קיש: אם צריך לזקק את זה בהגדרה 6(ב), אז צריך לזקק.

תומר רוזנר: צריך לחשוב על זה.

יואב קיש: אין לכם דרך...

תומר רוזנר: אני לא יודע.

קריאות: - - -

לירון אדלר: אבל הכוונה היתה לכל עבירות הקנס.

לירון אדלר: עבירות הקנס מטיבן יכולות להיות הרבה עבירות קנס קטנות, הן של רשויות מקומיות והן של משרדים אחרים.

יואב קיש: אז הם אומרים שיש להם המון - -

לירון אדלר: אבל גם המשרד להגנת הסביבה יוכל לבוא עם עבירות קנס שהם כאילו על דברים פעוטים אבל אם הם מצטברים ולא מקפידים אז זה בדיוק אותו דבר.

יואב קיש: יש לכם הצעה איך להפריד בין זה?

לילך דחוח: אני חשבתי על זה בהיבט של נותני אישור אחרים וקנסות, שתינתן כאן גם התראה לתיקון.

לילך דחוח: למשל, אם ניקח את כב"א או את המשטרה, יכולים להינתן קנסות במובחן מעיצומים כספיים גם מול נותני האישור האלה.

לילך דחוח: אנחנו רצינו להציע שגם בהיבט הזה תינתן התראה לתיקון הליקוי.

לילך דחוח: היא יכולה להיבדק כי ממילא - - -

דוברת: אם עסק מסוים לא דאג לאשפה שלו - - -

יואב קיש: טוב, זה לא עונה.

יואב קיש: אני צריך לחשוב על זה.

יואב קיש: בסדר, אנחנו ביום חמישי ניתן הצעה לזה.

יואב קיש: אם יש לכם הצעה, נשמח לשמוע.

יואב קיש: מה עוד?

יואב קיש: יש עוד דברים?

יואב קיש: אנחנו במחלקה של הסופרים.

לילך דחוח: רק הערה אחרונה, סעיף 29לד(2) בסוף - -

יואב קיש: באיזה עמוד?

לילך דחוח: בעמוד 57.

לילך דחוח: יש כאן הגדלת קנס שהיא מאוד מכבידה ל-150,000 שקלים.

לילך דחוח: הפרת תנאי מתנאי הרישיון שעלולה להביא... יש כאן דברים שגם היום אנחנו מקבלים הרבה פעמים מכתבים או רשימות מכל מיני נותני אישורים, והמונח: עלולה להביא לפגיעה ב...

לילך דחוח: משתמשים בה לא אחת.

יואב קיש: פגיעה ממשית בבריאות הציבור.

יואב קיש: תומר תתייחס.

תומר רוזנר: הסעיף הזה הוא סעיף שיקבע מסגרת כללית למצבים שבהם יקבעו רק תקנות.

תומר רוזנר: לא כל תנאי ברישיון עסק אלא רק דברים שנקבעו בתקנות, כאשר התקנות מן הסתם הן תקנות שעברו תהליך של בחינה מנוטרלת עבור הליך – את המסננת הממשלתית הלא פשוטה של התקנת תקנות, וחלקן אני מניח גם יבואו לאישור הוועדה אם יש בהם היבטים פליליים.

לירון אדלר: העיצומים הכספיים בכל מקרה - - -

תומר רוזנר: רגע, קודם כל אנחנו מדברים רק על תקנות כאלה.

תומר רוזנר: לאחר מכן, זה לא תנאי מתנאי הרישיון - -

קריאות: - - -

יואב קיש: זה תוקן.

יואב קיש: לא תנאי מתנאי הרישיון.

יואב קיש: הוראה שנקבעה בתקנות, בסדר?

יואב קיש: אמרו את זה בהקראה ויכול להיות שפספסתם אבל זה יורד.

תומר רוזנר: 2.

תומר רוזנר: יצטרכו להיקבע הוראות ספציפיות של על מה במקרים האלה יטילו עיצום כספי.

תומר רוזנר: כל ההוראות האלה צריכות לעבור מסננת של המשרד שיקבע איזה סוגי עיצומים כספיים.

תומר רוזנר: אחר כך זה יעבור אישור של משרד המשפטים ויגיע לאישור הוועדה.

תומר רוזנר: זאת אומרת, אותן הוראות שבהן יהיה אפשר להטיל את העיצום הגבוה הזה, אלה הוראות שצריכות לעבור שורה של חסמים שהן בכלל נקבעות כהוראות שעליהן אפשר יהיה לקבוע עיצום כספי, וכמובן כפי שאמרנו, זה בא לאישור הוועדה הזאת וכמובן שיהיה על זה דיון ציבורי במסגרת הוועדה.

תומר רוזנר: ולכן, הסעיף הזה הוא רק סעיף מסגרת.

תומר רוזנר: מהסעיף עצמו לא ניתן להטיל עיצום כספי.

תומר רוזנר: יש עוד הרבה מהלכים בדרך שצריכים לקרות כדי שתהיה קונקרטיזציה של הסעיף הזה.

תומר רוזנר: בנוסף לזה, אומר לפחות את עמדתנו, שמדובר במקרים מאוד חריגים שבהם יש הצדקה ממשית לעשות את זה.

יואב קיש: בסדר, זה סוכם.

יואב קיש: לא, זה 75 ו-150.

יואב קיש: לא, זה רק בתקנות.

יואב קיש: בתקנות יגיעו לשני הפריטים אלה.

יואב קיש: לא יהיו תקנות ל - -

לירון אדלר: בסוף שני הפריטים האלה זה הטמנת פסולת וכל מיני עסקים חקלאיים שיוצרים זיהומים מאוד קשים ושאין להם הסדרה בחוק אחר ושאין להם פתרון אחר.

לירון אדלר: לא, זה של הטמנת פסולת, לא של סופר.

לירון אדלר: זה עסק שברישוי עסקים - -

עמיחי פישר: זה לא כתוב כאן.

לירון אדלר: זה לא כתוב כאן אבל מדובר כאן על עיצום - -

לירון אדלר: שני סוגי עסקים.

יואב קיש: שני סוגי עסקים.

יואב קיש: אנחנו כוועדה לא רואים שום סיבה לאשר את זה לכולם.

יואב קיש: זה יהיה רק לתקנות ולכן - -

עמיחי פישר: - - -

יואב קיש: לא, יש תקנות.

יואב קיש: תביאו את התקנות.

יואב קיש: התנאי מתנהל - - - יורד.

יואב קיש: לא מדובר על תנאי מתנהל...

יואב קיש: מדובר רק על הוראה שנקבעה בתקנות.

יואב קיש: כרגע אין אף תקנה בעניין.

יואב קיש: ברגע שיהיו תקנות שיהיו ספציפיות - -

שי עגמי ליבוביץ: אבל זה יכול להיות כל תקנה.

עמיחי פישר: זה שאנחנו עכשיו אומרים פה על שני סוגי הפריטים, אנחנו מגדילים את המגרש.

עמיחי פישר: אין סיבה שמחר או עוד חמש שנים הם כן יעשו - -

תומר רוזנר: אז הוועדה לא תאשר את זה.

קריאות: - - -

יואב קיש: בסדר, אז אני סומך על שיקול הדעת של הוועדה, גם אם זה יהיה עוד חמש שנים לאשר או לא לאשר.

יואב קיש: הלאה.

לילך דחוח: היינו בכל זאת שמחים אם אפשר היה לציין את זה כאן - -

יואב קיש: לא, אי אפשר.

יואב קיש: ציינו את התקנות, זה נאמר לפרוטוקול מאוד ברור.

יואב קיש: בבקשה, כיבוי אש.

תומר חזות: אנחנו נבקש שההסמכה של המפקחים תעשה בידי הנציב.

תומר חזות: מפקחי בטיחות אש כבר היום, לפי החוק, מוסמכים על ידי הנציב.

תומר חזות: הם נושאים תעודה בחתימת הנציב, לחלקם כבר היום יש תעודה שנייה בגלל שהם מוסמכים כמפקחים על מכוני בקרה.

תומר חזות: עכשיו לתת להם תעודה שלישית, זה כבר הופך להיות מצחיק.

יואב קיש: הערתך התקבלה.

יואב קיש: עוד מישהו?

יואב קיש: יש עוד מישהו פה כי סיימנו את הסבב של הפיקוח והאכיפה.

יואב קיש: משרד המשפטים, אין לכם איזה משהו?

אפרת טפליץ: יש, הזכרת לי.

אפרת טפליץ: אני רוצה להעיר לגבי התוספת של - -

יואב קיש: רגע, אי אפשר ככה לנהל דיון.

יואב קיש: כרגע מדברים משרד המשפטים.

אפרת טפליץ: - - בעמוד 51, לפי סעיף 29כא(ב)(4), לעניין הודעה על כוונת חיוב.

אפרת טפליץ: אז כמו שלירון העירה מקודם, עיצומים כספיים בכל חוק שבו מוסיפים - -

יואב קיש: רגע, הצהוב הושמט אם אני זוכר נכון.

אפרת טפליץ: לא, זו מחלוקת בין משרד המשפטים - -

יואב קיש: "(4) הסמכות להוסיף על סכום עיצום הכספי בשל הפרה נמשכת או הפרה חוזרת לפי הוראות סעיף 29כד.

יואב קיש: " ואז כתוב: "המועד שממנו יראו הפרה כהפרה נמשכת לעניין הסעיף האמור.

יואב קיש: " לא הושמט.

יואב קיש: אתם רוצים להשמיט?

אפרת טפליץ: כן.

יואב קיש: למה?

תומר רוזנר: שהכנסת לא מקבלת אותה באופן עקבי.

אפרת טפליץ: לא, זה לא נכון.

אפרת טפליץ: יש הרבה חוקים שהיא - -

יואב קיש: אוקי, תמשיכי.

אפרת טפליץ: כשמדובר בהפרה נמשכת, מה בעצם פה נקבע בתוספת הזאת?

אפרת טפליץ: רק מהמועד שבו – כלומר, הפרה נמשכת - יש לי עסק שביצע הפרה.

אפרת טפליץ: אחרי חודש הגיע פקח, רואה שבוצעה הפרה ואומר לו שיש הפרה, ואז על כל יום שבו נמשכת ההפרה, מה שהוועדה עכשיו מציעה זה שרק בהודעה על כוונת חיוב אומרים לו: מהמועד הזה זה ייחשב כהפרה נמשכת, אז יתווסף על העיצום הכספי.

תומר רוזנר: ומה אתם רוצים?

תומר רוזנר: העמדה שלנו היא - -

יואב קיש: גם אם הוא לא אמר לו? רטרואקטיבית?

אפרת טפליץ: כן.

אפרת טפליץ: צריך להבין שבעיצומים כספיים מדובר באיזה שהוא רווח או חיסכון כלכלי של המפוקח - -

יואב קיש: ברור.

אפרת טפליץ: זו הפרה של הפרה משתלמת.

אפרת טפליץ: אני רוצה לוודא – כלומר - -

יואב קיש: למנוע הפרה משתלמת.

יואב קיש: אני לא רוצה, נישאר בעמדה הזאת.

יואב קיש: אני לא רוצה.

יואב קיש: אנחנו נישאר בעמדה הזאת.

אפרת טפליץ: אני יכולה רק לסיים?

אפרת טפליץ: יש לי טיעון ואני אשמח - -

יואב קיש: בבקשה.

אפרת טפליץ: כשיש עסק שלמשל גילה בעצמו שהוא ביצע הפרה ועוד לא הגיע הפקח, אני לא רוצה לתמרץ אותו לחכות שהפקח יגיע, ורק ברגע שהפקח יגיע הוא יקבע מתי - כלומר, מרגע שהעסק גילה שהוא מבצע הפרה, וההבנה שלי היא שזה עסק שמבין את ההשלכות שלו, הוא יבין שמדובר שכל יום שהוא ממשיך לבצע את ההפרה, גם מבלי שהפקח יגיע כי אנחנו לא נמצאים בעולם שכל יום מגיע פקח ומוודא שעומדים בתנאים, הוא יבין שהוא מחויב - -

יואב קיש: טוב.

יואב קיש: תומר מילה, ואז אני מסכם.

תומר רוזנר: אני רק אומר שהעמדה שמציגה עורכת הדין טפליץ היא העמדה הרשמית של משרד המשפטים שבכנסת לא מקבלים אותה, לא אצלנו ולא בוועדות אחרות.

תומר רוזנר: הסיבה היא שאנחנו חושבים שצריך לתת מועד שהוא ממועד הגילוי, מועד מוגדר.

תומר רוזנר: מצד שני, לגבי התמרוץ וכו', הדוגמה שניתנה לגבי עסק שגילה בעצמו, המענה לזה ניתן באמצעות תקנות ההפחתה.

תומר רוזנר: יש אפשרות להפחית את העיצום הכספי אם העסק מגלה את ההפרה בעצמו ומתקן אותה אז הוא "יזכה" להפחתת סכום העיצום הכספי, וזה מה שיהיה בתקנות.

תומר רוזנר: לכן אנחנו חושבים שיש מקום כן להתריע - -

יואב קיש: טוב.

יואב קיש: אנחנו לא נהל וויכוח על הדעות החלוקות עם משרד המשפטים למה שקורה פה, בכנסת.

יואב קיש: בנושא הזה, דעתי כדעת הכנסת בעניין.

אפרת טפליץ: יש עוד הערה בעמוד 56 - -

יואב קיש: חשבתי שאין לכם הערות.

יואב קיש: מה קרה?

אפרת טפליץ: אמרנו שיש כמה דברים.

אפרת טפליץ: כשמוטל עיצום כספי יש חובה על הממונה לפרסם זאת באתר האינטרנט שלו.

אפרת טפליץ: בסעיף (ה) כתוב: פרסום לפי סעיף זה בעניין עיצום כספי שהוטל על תאגיד יהיה לתקופה של ארבע שנים, ועל יחיד לתקופה של שנתיים.

אפרת טפליץ: התוספת של הוועדה היא: בפרסום כאמור יישם הממונה אמצעים טכנולוגיים נאותים ומתקדמים, כדי למנוע, ככל האפשר, את העיון בפרטים שפורסמו בתום תקופת הפרסום, ובלבד שיש אמצעים מקובלים למניעת העיון כאמור.

תומר רוזנר: אי אפשר היה - -

תומר רוזנר: - - יישם אמצעים טכנולוגיים.

תומר רוזנר: ..

תומר רוזנר: משהו שאין לנו אמצעים טכנולוגיים היום - -

יואב קיש: אני מקבל את העמדה שלכם.

יואב קיש: עזוב, תוריד את זה.

יואב קיש: ירד.

יואב קיש: מה עוד?

עמיחי פישר: הקנס המקסימאלי עלה ל-250,000, זה מה שבית המשפט - - - מזה נגזר הקנס המקסימלי שיכול - - - ל-22,000 - - - עכשיו, אתה רואה בעיצומים שהעיצום בסביבות ה-35,000, יש תהליך מאוד מוסדר.

עמיחי פישר: לכן, אנחנו חושבים שהתהליך - -

יואב קיש: אבל זה לא אומר שזה יהיה 22,000.

עמיחי פישר: בסדר, אני חושב שנכון לקבוע שתהיה חובה של התראה מעל הסכום שהיה.

לירון אדלר: ככל שיהיו עבירות יותר חריגות - -

יואב קיש: מעלים את המקסימום הפוטנציאלי.

עמיחי פישר: מעלים את המקסימום הפוטנציאלי.

עמיחי פישר: ולכן, נראה לי סביר להגיד שאם עוברים את הסכום של ה-7,500 במקרה והוועדה תסכים, אז תהיה חובת התראה בדיוק כמו שיש בעיצום - -

קריאה: אני בעד התראה, אין בעיה.

תומר רוזנר: קודם כל, יש התנגדות של משרד המשפטים לקבוע התראה בחוק ואני יכול להבין אותה.

תומר רוזנר: יחד עם זאת, יש לנו ניסיון.

תומר רוזנר: קבענו לא מזמן עבירות של תכנון ובנייה ועבירות דומות שזה דומה מאוד לעבירות קנס.

תומר רוזנר: ובאמת, בגלל הסכומים הגבוהים, הוועדה דרשה – עבירות קנס שקיבלנו של 300,000 שקל, דרשנו שתהיה אגרה.

תומר רוזנר: ולכן זה נכנס לתקנות, וזה נכנס בצו, זה תקנות של עבירות מנהליות וקנס שתהיה חובת התראה בגלל גובה - - - גם פה, אני מניח שאם תהיה בקשה לקביעת קנסות גבוהים מדי או גבוהים באופן יחסי, הוועדה ואני מניח שגם משרד המשפטים יעמדו על כך שתהיה התראה ובצדק.

תומר רוזנר: בצדק.

תומר רוזנר: יחד עם זאת, יש היום מבנה דומה בחוקים רבים אחרים שבחוק נקבעו עבירות של 250,000 שקל לצורך העניין, ועבירות הקנס נקבעו על 300 שקל, 700 שקל, לפי מהות העניין.

דבריך, תומר: לדעתי עשינו את הסיבוב.

דבריך, תומר: מה, נשארנו עם איזה חוב שלכם?

יואב קיש: מה צריכים לעשות?

יואב קיש: התאמה של?

רעות בינג: של הפעלת סמכויות על גופי ביטחון.

רעות בינג: איך מפעילים למשל סמכות כניסה ביחס לצה"ל.

רעות בינג: אנחנו לקראת יום חמישי נגיע עם משהו קצת יותר...

גילי צימנד: רק לומר שמההיבט המקצועי לשיטתנו אין הבדל בין בריכה אם היא בחוץ או במחנה צה"ל - -

יואב קיש: זה ברור.

יואב קיש: טוב, אני מסיים את הדיון.

יואב קיש: סיימנו את פרק הפיקוח והאכיפה.

יואב קיש: אנחנו מתכנסים ביום חמישי.

יואב קיש: ביום חמישי נצטרך לטפל בכל הנושאים הפתוחים – וועדה מייעצת, הוראות מעבר, כל הדברים שאני ביקשתי להכניס.

יואב קיש: משרד הבריאות, one stop shop, כל הדברים האלה.

יואב קיש: נגישות - -

קריאה: נגישות לא תוקן.

תומר רוזנר: זה לא תוקן כי לא קיבלו את עמדתכם.

יואב קיש: לא קיבלנו את העמדה.

איילת וסרמן: אבל נתת החלטה בדיון, היתה החלטה.

יואב קיש: איזה החלטה?

יואב קיש: על מה אתה מדברים?

מירה סלומון: אדוני, דובר בדיון הקודם שברירת המחדל תהיה נגישות על בסיס תצהיר.

יואב קיש: אמרנו את זה.

מירה סלומון: הדבר הזה לא - - -

יואב קיש: בסדר, ביום חמישי נשלים את הכל.

יואב קיש: נוסחים סופיים יהיו ביום חמישי, לעניין הזה בוודאי.

יואב קיש: אני יכול להגיד עוד דבר: כשדיברנו על שימוש חורג, תומר, אנחנו צריכים לבחון עוד פעם את נושא שימוש חורג, מה שדיברתי אתך.

יואב קיש: בסדר, גם זה יהיה ביום חמישי.

הגר סלקטר: גם הביקורת השיפוטית, סעיף הביקורת השיפוטית אמרנו שגם יהיה ביום חמישי - -